Sundbåten Syver

Sundbåten Syver startet som et barnebokprosjekt i Kristiansund. Handlingen er hentet fra en småby med likhetstrekk til Kristiansund.  Hovedpersonen i bøkene er Syver, og han er en sundbåt med menneskelige trekk. Sammen med blant andre vennen Stormvarsel, som er basert på stormvarselet i Kristiansund, løser han problemer i den lille byen.


Bak prosjektet finner vi Elin Kanck Lorentzen og Sidsel Sæterøy i firmaet Undine. Forfatter for bøkene er Kanck Lorentzen. Illustratør til de tre første bøkene var Ingun Mickelson, mens boken Syver og Beatrice er illustrert av Björk Bjarkadóttir.

 Bøker 
 Sundbåten Syver - dagens helt 
I den første boken om Sundbåten Syver blir vi presentert for Syver, vennen Stormvarsel og byen de holder til i. Vi treffer også jenten Anne som er på bytur med sin far og bruker sundbåten til sentrum. På vei tilbake faller Anne i sjøen og holder på å bli klemt mellom båten og pongtongen. Syver klarer da å bakke unna på egen hånd, og Anne blir berget.
Utgitt på Kom forlag, 2005
ISBN 9788292496206

 Sundbåten Syver og leketyvene 
Den andre av bøkene om Sundbåten Syver handler om et tyveriforsøk i lekebutikken til Anne. Tyvene Skrotskalle og Tjuvkjerringa vil stjele alle lekene i lekebutikken, fordi Tjuvkjerringa ikke liker at barn får leke. Syver våkner av bråket og får hjelp av Stormvarsel til å varsle Anne og foreldrene. Politiet kommer og fanger tyvene idet de prøver å stikke av med Sundbåt Syver.
ISBN 9788299729505
Utgitt av Undine, 2006

 Sundbåten Syver og sparemysteriet 
I den tredje boken i serien har menneskene blitt fjernet fra handlingen. Stormvarsel finner i denne boken et «sparemysterium» som han vil ha hjelp av Syver til å løse. Mysteriet blir som en skattejakt, der ferden går på kryss og tvers i den lille byen. Underveis tar Syver med seg Krana og Klokka for å løse mysteriet. En gammel måse og ei måsejente blir også med for å finne skatten.
Utgitt av Undine, 2006
ISBN 9788299729512
Denne boken ble først utgitt i 2006 som en gave til barnekundene i Sparebank 1 Nordvest. Den kom ut på det åpne markedet sommeren 2008.

 Syver og Beatrice  
Tyvene Skrotskalle og Tjuvkjerringa, som ble introdusert i Sundbåten Syver og leketyvene, stjeler i denne boken venninnen til Syver, den rosa bussen Beatrice. Syver, som er forelsket i Beatrice, får hjelp av måsevennene sine og redder henne fra tyvene, og får henne tilbake til byen igjen. 
ISBN 9788299729529
Utgitt av Undine, 2008
I denne boken har forfatteren fjernet betegnelsen sundbåt om Syver, dette er et grep som er gjort for å gjøre Syverbøkene mer nasjonale.TK.no Syver ut av tørrdokken 25. okt 2008
Boken ble gitt som gave til Sparebank 1 Nordvests barnekunder.  Den kom i salg i slutten av november 2008.

 Teater 
Det har blitt laget teaterforestilling med utgangspunkt i boken Sundbåten Syver og leketyvene. Manuset til forestillingen ble skrevet av Stig Nilsson. Foruten Syver, Stormvarsel og tyvene ble vi presentert for mange måser, mye av handlingen foregikk med måsene som hovedpersoner. Temaet i forestillingen er viktigheten av lek, men også vennskap og forelskelse. Dramaet i forestillingen sentreres rundt spørsmålet om hva som skjer dersom onde krefter stjeler alle lekene til barna, slik at de mister evnen til å leke, fantasere og drømme.

Forestillingen har blitt vist under Tahitifestivalen på Innlandet i 2005, 2006 og 2007. Grunnet omfanget og økonomien i prosjektet ble det ikke noen forestilling i 2008 og 2009. I 2009 ble Operaen i Kristiansund involvert. Det ble satt opp nye forestillinger i juni 2010, og nær 3 000 publikumere så de fem forestillingene. I slutten av mai 2011 produserer Operaen i Kristiansund, med Marit Grytnes Dullaert som instruktør, femte teatersesong med Sundbåten Syver og Leketyvene. Etter 2011-sesongen vil mer enn 10 000 barn og voksne ha sett teaterversjonen av Syver.

 CD-en Absolute Syver 
Det har blitt utgitt en CD som inneholder sanger hentet fra forestillingen Syver og leketyvene. Flere kjente artister har bidratt til platen, og sangen «Det boble som rødbrus i magan» som ble sunget av Frode Alnæs og Tone Søyset Døving fikk topplassering på norsktoppen.TK.no Til topps på norsktoppen 8. august 2005
 Sporliste 
NrTittelMusikkTekstVokal herre Vokal dameTilleggsinformasjon1Syver e ein sundbåtguttBjørn ErsvikStig NilssonLokale artisterLokale artisterAstrid Røkkum, Mari J. Otnes, Ina R. Libak, B. Ersvik og Leif Inge Andaas2Det boble som rødbrus i maganFrode AlnæsStig NilssonFrode AlnæsTone Søyset DøvingEl-gitar også ved F.Alnæs / Topplassering norsktoppen3Sola skin inni øya'n dinJørn HoelStig NilssonJørn HoelTone Søyset Døving4MøkkadagLynni TreekremStig NilssonLynni TreekremKor: Indra Treekrem og Sandra Sørum / Produsert av G.Sundstøl og L.Treekrem, Studio Intim5Å ødelegg det ælske æBjørn ErsvikStig NilssonØivind Elgenes6Lek at du leke en liksomlekØivind ElgenesStig NilssonØivind Elgenes7Æ sett oppå haugen å sjerStig NilssonStig NilssonAstrid Røkkum

Musikere på platen var:
Spor 1-3, 5-7:
 Sondre Meisfjord, elbass og kontrabass
 Simon Kongshaug, trommer og perkusjon
 Rune Tylden, keyboard
 Tommy Haltbakk, gitarerSpor 4 Martin Winstad, trommer
 Geir Sundstøl, instrumenter

CD-en ble spilt inn i Frog Studio, mixet i SunKing studios.

 Referanser 

 Eksterne lenker 
 Undine - informasjonsside 
 Mediabasen  - bilder fra teateroppsetningen
 Tidens Krav – film fra teateroppsetningen
 Basta.no - arbeider av Björk Bjarkadóttir, illustratør til Syver og Beatrice''

Kategori:Kultur i Kristiansund
Kategori:Norske barnebøker